Goeie nuus: Gautrain-staking verhoedArgieffoto Die beplande staking deur Gautrain-treinbestuurders is gekanselleer, het die Bombela Concession Company Sondag gesê. “Ons is dankbaar om te bevestig dat ŉ ooreenkoms in die loononderhandelinge bereik is,” het Errol Braithwaite, bedryfshoof, in ŉ verklaring gesê. “Die stakingskennisgewing is onttrek en alle Gautrain-dienste sal soos normaal voortgaan.” Treindrywers en personeel wat aan die United Transport and Allied Trade Union (Utata) behoort, sou Maandag begin staak het.